CELEX: 32008R0038
Language: mt
Date: 2008-01-17 00:00:00
Title: Regolament tal-Kummissjoni (KE) Nru 38/2008 tas- 17 ta’ Jannar 2008 dwar il-ħruġ ta’ liċenzji għall-importazzjoni ta’ ross fil-qafas tal-kwoti tariffarji stabbiliti għas-subperjodu minn Jannar 2008 bir-Regolament (KE) Nru 1529/2007

18.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 15/22
            
         REGOLAMENT TAL-KUMMISSJONI (KE) Nru 38/2008
   tas-17 ta’ Jannar 2008
   dwar il-ħruġ ta’ liċenzji għall-importazzjoni ta’ ross fil-qafas tal-kwoti tariffarji stabbiliti għas-subperjodu minn Jannar 2008 bir-Regolament (KE) Nru 1529/2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni tas-suq tar-ross (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli rregolati minn sistema ta’ liċenzji għall-importazzjoni (2), u b’mod partikolari l-Artikolu 7(2) tiegħu,
   Wara li kkunsidrat ir-Regolament tal-Kummissjoni (KE) Nru 1529/2007 tal-21 ta’ Diċembru 2007 li jistabbilixxi u jipprovdi għall-amministrazzjoni tal-kwoti għall-importazzjoni ta’ ross li joriġina mill-Istati li jgħamlu parti mir-reġjun CARIFORUM u mill-pajjiżi u territorji extra-Ewropej (OCT) (3), u partikolarment l-Artikolu 15(1),
   Billi:
   
               (1)
            
            
               Ir-Regolament (KE) Nru 1529/2007 fetaħ, għas-sena 2008, kwota tariffarja annwali għall-importazzjoni ta' 187 000 tunnellata ross, espressi fl-ekwivalenti ta' ross imqaxxar, li joriġina mill-Istati li huma parti mir-reġjun CARIFORUM (numru tas-serje 09.4219), kwota tariffarja għall-importazzjoni ta' 25 000 tunnellata ross, espressi fl-ekwivalenti ta' ross imqaxxar, li joriġina mill-Antilli Olandiżi u mill-Aruba (numru tas-serje 09.4189) u kwota tariffarja għall-importazzjoni ta' 10 000 tunnellata ross, espressi fl-ekwivalenti ta' ross imqaxxar, li joriġina mill-Pajjiżi u Territorji extra-Ewropej (OCTs) l-anqas żviluppati (numru tas-serje 09.4190).
            
         
               (2)
            
            
               Għal dawn il-kwoti, previsti fil-paragrafi (1) u (2) ta’ l-Artikolu 1 tar-Regolament (KE) Nru 1529/2007, l-ewwel subperjodu jikkorrispondi għax-xahar ta’ Jannar.
            
         
               (3)
            
            
               Min-notifika magħmula skond l-Artikolu 16(a) tar-Regolament (KE) Nru 1529/2007, jirriżulta li għall-kwota bin-numru tas-serje 09.4219 l-applikazzjonijiet imressqa matul l-ewwel sebat ijiem tax-xahar ta’ Jannar 2008, skond l-Artikolu 2(1), jeċċedu l-kwantità ekwivalenti għal ross imqaxxar, superjuri għal dik disponibbli. Jeħtieġ għalhekk li jiġi determinat sa liema punt jistgħu jinħarġu l-liċenzji għall-importazzjoni, billi jiġi stabbilit il-koeffiċjent ta’ allokazzjoni li għandu jkun applikat għall-kwantità mitluba.
            
         
               (4)
            
            
               Barra minn hekk, min-notifika msemmija hawn fuq, jirriżulta li għall-kwoti bin-numri tas-serje 09.4189 – 09.4190, it-talbiet imressqa matul l-ewwel sebat ijiem tax-xahar ta’ Jannar 2008, skond l-Artikolu 2(1) tar-Regolament (KE) Nru 1529/2007 ma jaqbżux il-kwantità ekwivalenti għal ross imqaxxar il-kwantità disponibbli.
            
         
               (5)
            
            
               Għalhekk, jeħtieġ li jiġu ffissati l-kwantitajiet disponibbli għas-subperjodu tal-kwoti ta’ wara, skond l-Artikolu 4(1) tar-Regolament (KE) Nru 1529/2007,
            
         ADOTTAT DAN IR-REGOLAMENT:
   Artikolu 1
   1.   L-applikazzjonijiet għal-liċenzji ta’ l-importazzjoni ta’ ross li jaqgħu fl-ambitu tal-kwoti bin-numru tas-serje 09.4219 stipulati bir-Regolament (KE) Nru 1529/2007, imressqa matul l-ewwel sebat ijiem ta’ Jannar 2008, jagħtu lok għall-ħruġ ta’ liċenzji għall-kwantitajiet mitluba, assenjati skond il-koeffiċjenti ta’ allokazzjoni stabbiliti fl-Anness għal dan ir-Regolament.
   2.   Il-kwantitajiet disponibbli, fil-kuntest tal-kwoti bin-numri tas-serje 09.4219 – 09.4189 – 09.4190, stipulati bir-Regolament (KE) Nru 1529/2007 għas-subperjodu tal-kwoti sussegwenti, huma stabbiliti bl-Anness għal dan ir-Regolament.
   Artikolu 2
   Dan ir-Regolament jidħol fis-seħħ il-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 17 ta’ Jannar 2008.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 270, 21.10.2003, p. 96. Ir-Regolament kif emendat aħħar bir-Regolament (KE) Nru 797/2006 (ĠU L 144, 31.5.2006, p. 1). Ir-Regolament (KE) Nru 1785/2003 ser jinbidel bir-Regolament (KE) Nru 1234/2007 (ĠU L 299, 16.11.2007, p. 1) mill-1 ta' Settembru 2008.
   
      (2)  ĠU L 238, 1.9.2006, p. 13. Ir-Regolament kif emendat bir-Regolament (KE) Nru. 289/2007 (ĠU L 78, 17.3.2007, p. 17).
   
      (3)  ĠU L 348, 31.12.2007, p. 155.
   
      ANNESS
      Kwantitajiet li għandhom jiġu assenjati għas-subperjodu tax-xahar ta’ Jannar 2008 u l-kwantitajiet disponibbli għas-subperjodu sussegwenti, b’applikazzjoni tar-Regolament (KE) Nru 1529/2007
      
                  Oriġini/Prodott
               
               
                  Numru tas-serje
               
               
                  Koeffiċjent ta’ allokazzjoni għas-subperjodu ta’ Jannar 2008
               
               
                  Kwantitajiet disponibbli għas-subperjodu tax-xahar ta’ Mejju 2008
                  (f’kg)
               
            
                  Pajjiżi li jgħamlu parti mir-reġjun CARIFORUM (l-Artikolu 1 (1) (a) u (b) tar-Regolament (KE) Nru 1529/2007
               
               
                  09.4219
               
               
                  80,286290  %
               
               
                  62 334 003 
               
            
                  
                              —
                           
                           
                              kodiċijiet NM 1006  bl-eċċezzjoni tal-kodiċi NC 1006 10 10 
                           
                        
               
                   
               
               
                   
               
               
                   
               
            
                  OCT (l-Artikoli 1 (2)(a) u (b), tar-Regolament (KE) Nru 1529/2007)
               
               
                   
               
               
                   
               
               
                   
               
            
                  
                              —
                           
                           
                              kodiċi NM 1006 
                           
                        
               
                   
               
               
                   
               
               
                   
               
            
                  
                              a)
                           
                           
                              L-Antilli Olandiżi u Aruba:
                           
                        
               
                  09.4189
               
               
                  — (2)
                  
               
               
                  15 942 363 
               
            
                  
                              b)
                           
                           
                              l-OCT l-anqas żviluppati:
                           
                        
               
                  09.4190
               
               
                  — (1)
                  
               
               
                  6 667 000 
               
            
         (1)  Ma japplikax il-koeffiċjent ta’ allokazzjoni għal dan is-subperjodu: il-Kummissjoni ma rċeviet l-ebda applikazzjoni għal liċenzja.
      
         (2)  L-applikazzjonijiet ikopru kwantitajiet li huma anqas jew daqs il-kwantitajiet disponibbli. l-applikazzjonijiet kollha jistgħu għalhekk jiġu milqugħa.